Italiya bosh vaziri Matteo Rentsi o‘zi "Fiorentina" jamoasi muxlisi bo‘lishiga qaramasdan italyanlar sharafini xalqaro maydonda himoya qilayotgan "Yuventus" jamoasiga omad tiladi. U YeChLning D guruhidan o‘rin olgan "Yuventus" jamoasining bugun "Manchester Siti"ga qarshi o‘tkazadigan o‘yini oldidan jamoa a’zolarini ilhomlantirgan. "Yuventus"ga bu o‘yinda muvaffaqiyatga erishishini tilayman. Jamoa A seriyaning yangi mavsumini yaxshi boshlay olmagan bo‘lsada bugun o‘z maydonida "Manchester Siti"ni yenga olishiga ishonch bildiraman", deydi bosh vazir. "Men Allegrini yaxshi bilaman. U jamoani o‘yinga tayyorlay oladi. Jamoa u bilan o‘tgan yilgi muvaffaqiyatlarni takrorlashini kutaman", deb uning so‘zlaridan iqtibos keltiradi Tmw nashri. Ma’lumot uchun, "Yuventus" va "Manchester Siti" bahsi Toshkent vaqti bilan soat 23:45da boshlanadi. "Yuventus"ning guruhdagi keyingi raqiblari "Sevilya" va "Borussiya M" bo‘ladi.